Številka: \_\_\_\_\_\_\_\_\_\_

Datum: \_\_\_\_\_\_\_\_\_\_

Na podlagi drugega odstavka 19. člena Zakona o nalezljivih boleznih (Uradni list RS, št. 33/06 – uradno prečiščeno besedilo in 49/20 – ZIUZEOP) 9. člena Odloka o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji in na kontrolnih točkah na notranjih mejah Republike Slovenije (Uradni list RS, št. 83/20 in št. 88/20) in Sklepa o uporabi ukrepov, ki jih določa Zakon o nalezljivih boleznih, pri epidemiji COVID-19 (Uradni list RS, št. 23/20), na predlog Nacionalnega inštituta za javno zdravje, št. 1812-57/2020-2 (013) z dne 4. 3. 2020, minister za zdravje izdaja

**ODLOČBO**

1. \_\_\_\_\_\_\_\_\_\_, stanujoč/a na naslovu \_\_\_\_\_\_\_\_\_\_\_\_\_, se z namenom izvajanja ukrepov za preprečitev oziroma zamejitev prenosa okužbe z novim koronavirusom SARS-CoV-2 (COVID-19) med prebivalstvom odredi karantena, in sicer na naslovu \_\_\_\_\_\_\_\_\_\_\_\_\_.
2. Ukrep iz prejšnje točke traja od ustne seznanitve z ukrepom, od \_\_\_\_\_\_\_, do \_\_\_\_\_\_\_.
3. Posebni stroški postopka niso nastali.

**Obrazložitev**

Minister za zdravje je dne \_\_\_\_\_\_\_\_\_\_\_\_ prejel predlog Nacionalnega inštituta za javno zdravje (v nadaljnjem besedilu: NIJZ), v katerem slednji ugotavlja, da je Svetovna zdravstvena organizacija 30. 1. 2020 razglasila pojav novega koronavirusa (SARS-CoV-2) kot globalno grožnjo javnemu zdravju. Nalezljiva bolezen COVID-19 je v LR Kitajski dosegla epidemične razsežnosti. Epidemiološki podatki kažejo na učinkovit prenos novega koronavirusa med ljudmi. Pojavlja se na vseh celinah in postopno v vseh državah.

Zaradi varovanja javnega zdravja je potrebno izvajati ukrepe, ki bodo onemogočili morebiten prenos SARS-CoV-2 in njegovo širjenje med prebivalstvom. Slovenija je, kot tudi druge države članice Evropske unije, v fazi zadržanja širjenja novega koronavirusa, zato je pomembno, da obravnavamo prve primere s posebno skrbnostjo in pozornostjo. V skladu z 9. členom Odloka o odrejanju in izvajanju ukrepov za preprečitev širjenja nalezljive bolezni COVID-19 na mejnih prehodih na zunanji meji in na kontrolnih točkah na notranjih mejah Republike Slovenije (Uradni list RS, št. 83/20 in št. 88/20; v nadaljnjem besedilu: Odlok) se osebi, ki vstopa v Republiko Slovenijo in ima stalno ali začasno prebivališče v državah članicah Evropske unije ali drugih državah schengenskega območja, ki niso na seznamu epidemiološko varnih držav ali administrativnih enot držav iz tretjega odstavka tega člena ali prihaja iz teh držav, se zaradi morebitne okužbe z virusom SARS-CoV-2 v skladu z drugim odstavkom 19. člena Zakona o nalezljivih boleznih (Uradni list RS, št. 33/06 – uradno prečiščeno besedilo in 49/20 – ZIUZEOP; v nadaljnjem besedilu: ZNB) odredi karantena za obdobje 14 dni.

V skladu z 11. členom Odloka lahko Vlada Republike Slovenije v primeru poslabšanja epidemioloških razmer v posamezni državi ali administrativni enoti države, za katero veljajo izjeme iz 10. člena Odloka, s sklepom odloči, da se za posamezno državo ali administrativno enoto države 10. člen Odloka v celoti oziroma del izjem iz tega člena ne uporablja. Odločitev se ažurno objavi na spletnih straneh NIJZ, Ministrstva za zdravje in Ministrstva za zunanje zadeve.

Stroške karantene oseba v skladu z 9. členom Odloka krije sama.

V skladu z drugim odstavkom 19. člena ZNB minister za zdravje odredi karanteno kot ukrep, s katerim se omeji svobodno gibanje in določi obvezne zdravstvene preglede zdravim osebam, ki so bile ali za katere se sumi, da so bile v stiku z nekom, ki je zbolel za kugo ali virusno hemoragično mrzlico (Ebola, Lassa, Marburg) ali nalezljivo boleznijo, za katero je minister za zdravje ali Vlada Republike Slovenije na podlagi četrtega odstavka 7. člena ZNB razglasila epidemijo, v času njegove kužnosti. Karanteno odredi minister za zdravje na predlog NIJZ. Zoper odločbo o odreditvi karantene v skladu s tretjim odstavkom 19. člena ZNB ni pritožbe.

V skladu s tretjim odstavkom 8. člena ZNB lahko Vlada Republike Slovenije, če se pojavi nevarnost drugih nalezljivih bolezni, ki bi lahko ogrozile zdravje prebivalcev, odloči, da se zanje uporabijo ukrepi, določeni s tem zakonom. O odločitvi Vlada Republike Slovenije nemudoma obvesti Državni zbor Republike Slovenije.

Po navodilu epidemiološke službe NIJZ na mejnih prehodih na zunanji meji in na kontrolnih točkah na notranjih mejah Republike Slovenije zdravstvena služba preverja zdravstveno stanje oseb, ki prehajajo mejo.

Vlada Republike Slovenije je s Sklepom o uporabi ukrepov, ki jih določa Zakon o nalezljivih boleznih, pri epidemiji COVID-19 (Uradni list RS, št. 23/20), odločila, da se za nov koronavirus SARS-CoV-2 uporabijo ukrepi, določeni z ZNB, in o tem nemudoma obvestila Državni zbor Republike Slovenije. Navedeni sklep je utemeljen s tem, da gre za pojav novega virusa, ki ga je Svetovna zdravstvena organizacija razglasila kot globalno grožnjo javnemu zdravju.

Osebi, ki se ji odredi karantena v skladu z Odlokom, se lahko lokacija oziroma trajanje karantene spremeni na enak način, kot ji je bila odrejena.

V postopku niso nastali nobeni posebni stroški.

**Pouk o pravnem sredstvu:**

Zoper to odločbo ni dovoljena pritožba.

 Tomaž Gantar

 MINISTER ZA ZDRAVJE

Vročiti:

* \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_ – osebno
* Zdravstveni inšpektorat Republike Slovenije, gp.zirs@gov.si – po e-pošti